Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την αναθεώρηση των δημοσιονομικών προοπτικών (Διοργανική συμφωνία της 6ης Μαΐου 1999 για τη δημοσιονομική πειθαρχία και τη βελτίωση της διαδικασίας του προϋπολογισμού)

(υποβληθείσα από την Επιτροπή)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη διοργανική συμφωνία της 6ης Μαΐου 1999 για τη δημοσιονομική πειθαρχία και τη βελτίωση της διαδικασίας του προϋπολογισμού [1], και ιδίως τα σημεία 19,20 και 21,

[1] ΕΕ C 172 της 18.06.1999, σ. 1

την πρόταση της Επιτροπής [2],

[2] COM(2000) ... τελικό της ...

Έχοντας υπόψη τα εξής:

(1) Η Επιτροπή υπέβαλε πρόταση κανονισμού [3] για την εφαρμογή ενός προγράμματος συνδρομής για την ανασυγκρότηση, ανάπτυξη και σταθεροποίηση των δυτικών Βαλκανίων.

[3] COM(2000) ... τελικό της ...

(2) Πέρα από τις δυνατότητες επαναχρησιμοποίησης στο πλαίσιο του τομέα 4 « Εξωτερικές δράσεις » των δημοσιονομικών προοπτικών, η χρηματοδότηση του προγράμματος αυτού συνεπάγεται την αύξηση του ανωτάτου ορίου του τομέα αυτού για την περίοδο 2001 έως 2006. Οι αυξήσεις που καθορίστηκαν από το 2002 δεν μπορούν να χρησιμοποιηθούν, εφόσον δεν συντρέχουν στη Σερβία οι πολιτικές προϋποθέσεις που έχουν τεθεί για τη χορήγηση των ενισχύσεων στη χώρα αυτή, και που προβλέπονται στο πλαίσιο του προγράμματος αυτού.

(3) Οι προβλέψεις των δαπανών για το 2001 στο πλαίσιο του υποτομέα 1.α « Δαπάνες ΚΓΠ (εκτός από την αγροτική ανάπτυξη ) » εμφανίζουν, με αμετάβλητη τη νομοθεσία, ένα διαθέσιμο περιθώριο εντός του αντίστοιχου ανωτάτου ορίου. Οι σχεδιαζόμενες διευθετήσεις ορισμένων κοινών οργανώσεων της αγοράς επιτρέπουν επίσης την πρόβλεψη ενός τέτοιου περιθωρίου το 2002. Μολονότι ανάλογες οικονομίες μπορούν να προέλθουν και κατά τα προσεχή έτη, δεν θα πρέπει να προδικάζονται τα αποτελέσματα της εξέτασης, που προβλέπεται το 2002 σύμφωνα με τα συμπεράσματα του Ευρωπαϊκού Συμβουλίου του Βερολίνου, από την εξέλιξη των γεωργικών δαπανών. Το ανώτατο όριο του υποτομέα 1.α μπορεί να μειωθεί το 2001 και 2002 κατά ένα ποσό ισοδύναμο με την αύξηση για τα ίδια αυτά έτη του ανώτατου ορίου του τομέα 4.

(4) Στο πλαίσιο ων συμπερασμάτων του Ευρωπαϊκού Συμβουλίου του Ελσίνκι, το Συμβούλιο εξέδωσε, μετά από πρόταση της Επιτροπής, νέο κανονισμό σχετικά με τις ενισχύσεις που χορηγούνται στην Κύπρο και τη Μάλτα ώστε να λάβουν το χαρακτήρα προενταξιακών ενισχύσεων. Για το λόγο αυτό, προτείνεται η ανακατάταξη των ενισχύσεων αυτών, για τα ποσά που έχουν ήδη προγραμματιστεί, από τον τομέα 4 σε ένα υποτομέα ο οποίος έχει εισαχθεί προς το σκοπό αυτό στον τομέα 7 «Προενταξιακή ενίσχυση » των δημοσιονομικών προοπτικών. Η διατύπωση του σημείου 11 της διοργανικής συμφωνίας πρέπει να αναθεωρηθεί για να ληφθεί υπόψη η ανακατάταξη αυτή.

ΑΠΟΦΑΣΙΖΟΥΝ:

Άρθρο 1

1. Τα ανώτατα όρια και η ονοματολογία των δημοσιονομικών προοπτικών για την ΕΕ-15 που παρατίθενται στο παράρτημα I της διοργανικής συμφωνίας τροποποιούνται με βάση τα ακόλουθα ποσά που είναι εκφρασμένα σε τρέχουσες τιμές :

>ΘΕΣΗ ΠIΝΑΚΑ>

2. Οι αυξήσεις του ανώτατου ορίου του τομέα 4, οι οποίες συνδέονται με τη χρηματοδότηση του προγράμματος συνδρομής προς τη Σερβία, δεν μπορούν να χρησιμοποιηθούν προτού ικανοποιηθούν οι πολιτικοί όροι που έχουν τεθεί για τη χορήγηση των ενισχύσεων που προβλέπονται στο πρόγραμμα αυτό για την εν λόγω χώρα.

Αν το 2003 ικανοποιηθούν οι πολιτικοί αυτοί όροι, η Επιτροπή και η αρμόδια για τον προϋπολογισμό αρχή δεσμεύονται να ενεργήσουν, στο πλαίσιο των ετήσιων διαδικασιών του προϋπολογισμού, ως εάν τα συνολικά ανώτατα όρια πιστώσεων για αναλήψεις υποχρεώσεων για τα έτη 2003 έως 2006 παρέμεναν αμετάβλητα σε σχέση με τις αρχικές δημοσιονομικές προοπτικές του 1999, όπως αναφέρεται στην παραπομπή (3) των πινάκων που είναι προσαρτημένοι στην παρούσα απόφαση. Στην περίπτωση αυτή, η προέλευση των οικονομιών που θα κληθούν να αντισταθμίσουν την αύξηση του τομέα 4, θα αποφασισθεί για την περίοδο 2003-2006 μετά την εκ μέρους της Επιτροπής υποβολής των συμπερασμάτων της επανεξέτασης και της έκθεσης για την εξέλιξη των γεωργικών δαπανών, με κατάλληλες προτάσεις αν αυτό είναι αναγκαίο.

3. Το δημοσιονομικό πλαίσιο για την ΕΕ-21 που περιλαμβάνεται στο παράρτημα ΙΙ της διοργανικής συμφωνίας τροποποιείται με τρόπο που να αντιστοιχεί στο εδάφιο 1 του παρόντος άρθρου.

Άρθρο 2

Ο πίνακας των δημοσιονομικών προοπτικών για την ΕΕ-15 και το δημοσιονομικό πλαίσιο για την ΕΕ-21, που έχουν καταρτιστεί σε τιμές 1999 με βάση τις αναθεωρήσεις που καθορίστηκαν στο άρθρο 1, εδάφιο 1, αποτελούν αντικείμενου του παραρτήματος A της παρούσας απόφασης. Οι πίνακες αυτοί αντικαθιστούν εκείνους που περιλαμβάνονται αντίστοιχα στα παραρτήματα Ι και ΙΙ της διοργανικής συμφωνίας της 6ης Μαΐου 1999.

Άρθρο 3

Το παράρτημα Β της παρούσας απόφασης περιλαμβάνει τον πίνακα των δημοσιονομικών προοπτικών για την ΕΕ-15 που ισχύει για το οικονομικό έτος 2001, μετά από τεχνική προσαρμογή και συνυπολογισμό των αναθεωρήσεων που αναφέρθηκαν στο άρθρο 1, πρώτο εδάφιο, καθώς και το δημοσιονομικό πλαίσιο που αντιστοιχεί στην ΕΕ-21. Οι πίνακες αυτοί αντικαθιστούν εκείνους που περιλαμβάνονται στην ανακοίνωση της Επιτροπής σχετικά με την τεχνική αναπροσαρμογή για το 2001 των δημοσιονομικών προοπτικών με βάση την εξέλιξη του ΑΕΠ και των τιμών [4].

[4] COM(2000) 93 τελικό της 17.02.2000

Άρθρο 4

Το σημείο 11 δεύτερο εδάφιο της διοργανικής συμφωνίας τροποποιείται ως εξής:

« Εντούτοις, τα ανώτατα όρια που περιλαμβάνονται στον υποτομέα 7.α των δημοσιονομικών προοπτικών (προενταξιακή ενίσχυση στις χώρες της Κεντρικής και Ανατολικής Ευρώπης) έχουν ενδεικτικό χαρακτήρα, ... ».

Βρυξέλλες,

Για το Ευρωπαϊκό Κοινοβούλιο Για το Συμβούλιο

Η Πρόεδρος Ο Πρόεδρος

ΠΑΡΑΡΤΗΜΑ A ΔΗΜΟΣΙΟΝΟΜΙΚΕΣ ΠΡΟΟΠΤΙΚΕΣ ΓΙΑ ΤΗΝ ΕΕ ΤΩΝ 15 (Αναθεωρημένες) (εκατ. ευρώ - τιμές 1999)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΔΗΜΟΣΙΟΝΟΜΙΚΟ ΠΛΑΙΣΙΟ ΓΙΑ ΤΗΝ ΕΕ ΤΩΝ 21 (Αναθεωρημένο) (εκατ. ευρώ - τιμές 1999)

>ΘΕΣΗ ΠIΝΑΚΑ>

ΠΑΡΑΡΤΗΜΑ B ΔΗΜΟΣΙΟΝΟΜΙΚΕΣ ΠΡΟΟΠΤΙΚΕΣ ΓΙΑ ΤΗΝ ΕΕ ΤΩΝ 15 (Αναθεωρημένες)ΠΡΟΣΑΡΜΟΓΗ ΣΕ ΤΙΜΕΣ 2001 (εκατ. ευρώ)

>ΘΕΣΗ ΠIΝΑΚΑ>

Πίνακας αριθ. 2 : ΔΗΜΟΣΙΟΝΟΜΙΚΟ ΠΛΑΙΣΙΟ ΓΙΑ ΤΗΝ ΕΕ ΤΩΝ 21 (Αναθεωρημένο) -ΠΡΟΣΑΡΜΟΓΗ ΣΕ ΤΙΜΕΣ 2001 (εκατ. ευρώ)

>ΘΕΣΗ ΠIΝΑΚΑ>